GiliGold/VAD_KnessetCorpus huggingface dataset:
מירי רגב: לא, אני רוצה שההפרדה תבוא לידי ביטוי גם בחקיקה.
מירי רגב: אנחנו יכולים ללמוד מארצות-הברית כמה דברים, לא רק כשנוח לנו.
<רב כלאי יצחק בן גיגי: בחקיקה יש כמה איומים, כשהבעיה עם חלק מהצד הביטחוני, שזה הפלאפונים.
<רב כלאי יצחק בן גיגי: בצד הפלילי יש סמים.
מירי רגב: למה אתה לוקח את כל מה שקשור לביטחוני ואתה מחיל את זה אוטומטית כתמונת מראה לפלילי?
<רב כלאי יצחק בן גיגי: בביטחוני אין סמים למשל.
<רב כלאי יצחק בן גיגי: נגע הסמים לא קיים שם.
מירי רגב: מצוין, אז טפל בפלילי בסמים.
מירי רגב: אז תחיל עכשיו את הסמים על הביטחוני?
<רב כלאי יצחק בן גיגי: לא.
מירי רגב: לא, יפה, אז למה אתה מחיל את הפלאפונים על הפלילי?
חמד עמאר: החוק מפריד בסמים בין הפלילי - - -
<רב כלאי יצחק בן גיגי: לא, אין הבחנה בחוק.
<רב כלאי יצחק בן גיגי: אנחנו מטפלים בעניין של הברחה, ולא משנה למי - אם הבריח סם או הבריח דוקרן או הבריח פלאפון.
מירי רגב: אני מציעה את הדבר הבא.
מירי רגב: אני אעביר לכם את העמדה של לשכת עורכי-הדין, שהיא מאוד מאוד עושה שכל.
מירי רגב: תעברו עליה, תגיבו עליה.
מירי רגב: הדיון הבא יהיה דיון רק אחרי המושב.
מירי רגב: תודיעו מראש לסנגוריה הציבורית, תודיעו מראש ללשכת עורכי-הדין.
מירי רגב: אני מבקשת שאתם תבואו עם נתונים מסודרים ותעבירו לנו את זה מראש לפני הדיון.
מירי רגב: נעביר לכם בדיוק איזה נתונים אנחנו רוצים, לפי איזה חלוקה וקטגוריות.
מירי רגב: אני רוצה לדעת גם מי שהגיע לבקר – כולל עורכי-דין, כולל משפחות, כולל הורים – כמה כתבי אישום נפתחו על אותם אנשים, מה הם החזיקו בדיוק, שאנחנו גורמים להם כזה עוול, להגיע לכתב אישום ולשלוש שנים כלא, מינימום.
מירי רגב: יש כאן המון נושאים.
מירי רגב: היועץ המשפטי יכין מסמך מסודר בעקבות ההנחיות של לשכת עורכי-הדין, גם אם אתם לא מסכימים אליו.
<עידו בן יצחק: אני לא עובד בלשכת עורכי-הדין, אני לא יודע מה הם הציגו.
מירי רגב: לחוות דעת הגורמים הרלוונטיים.
<עידו בן יצחק: כמה מהדברים שהם הציגו פה אינם נכונים, וחבל שהם הטעו אותך והטעו את הוועדה.
מירי רגב: בשביל זה הוועדה - - -
<עידו בן יצחק: ואני לא יודע אם זה מסמך רשמי.
<יואל הדר: אפשר לברר.
<לילך וגנר: נושא שעלה ככל הנראה בהערות של לשכת עורכי-הדין לגבי היסוד הנפשי.
<לילך וגנר: אין עבירה פה שאין בצידה יסוד נפשי.
<לילך וגנר: היסוד הנפשי הוא של מחשבה פלילית.
<לילך וגנר: צריך להיות מודעים ליסודות של העבירה.
<לילך וגנר: אין פה כוונה ליצור עבירה של רשלנות, ואם לשכת עורכי-הדין לא יודעים שהיסוד הנפשי בבסיס כל עבירה הוא מחשבה פלילית, כיוצא מחוק העונשין, גם כאן, וזה מובן מאליו לכל משפטן.
<נעמה פויכטונגר: גברתי, אם אפשר לבקש משהו.
<נעמה פויכטונגר: אני מבינה את החשיבות של נוכחות הסנגוריה הציבורית ולשכת עורכי-הדין בדיון, אנחנו כמובן נקדם את זה בברכה.
<נעמה פויכטונגר: אני מבקשת, כנהוג בוועדות, לא להעניש את כל נציגי הממשלה שטרחו והגיעו בהרכב מלא - -
<יפה שפירא: הם הוזמנו מבעוד מועד.
<נעמה פויכטונגר: - - בגלל גופים שבחרו שלא להגיע.
<נעמה פויכטונגר: אני מאוד מבקשת, כי אנחנו בסופו של דבר - - -
חמד עמאר: הם לא צריכים לדאוג שיגיעו.
מירי רגב: הכול נכון.
מירי רגב: הם לא צריכים לדאוג, נכון, אבל בגלל שאני רוצה לקבל הצעת חוק שלא יצביעו עלי אחר כך ברחוב – אני יושבת-ראש הוועדה; אותך אולי פחות יזכרו, אבל לי יגידו: מירי רגב אישרה הצעת חוק שלוקחת את כל מה שקשור לביטחוניים ומעבירה את זה על הפלילי – אז אני נוהגת לשמוע גם את האופוזיציה.
מירי רגב: הייתה כאן טעות, הם לא הגיעו.
מירי רגב: הם בדרך כלל מגיעים.
מירי רגב: הייתה כאן אי הבנה – כן קיבלו, לא קיבלו – זה לא משנה את העניין.
<יפה שפירא: מה זאת אומרת?
<יפה שפירא: הם קיבלו.
מירי רגב: קיבלו, בסדר.
חמד עמאר: הם החליטו לא להגיע.
מירי רגב: הדיון הזה ייערך במושב הבא עם נציגי הסנגוריה ונציגי לשכת עורכי-הדין.
מירי רגב: אני אעביר לכם את ההתייחסות של לשכת עורכי-הדין, אתם תגיבו להתייחסות הזאת, ואני מאמינה שאז אתם תבואו יותר מוכנים.
מירי רגב: נשמע גם כל אחד מהצדדים ונוכל לקבל את ההחלטות הנכונות לקראת הצבעה.
מירי רגב: אני רוצה ראשית להודות לחברי הכנסת שהגיעו, חמד עמאר, רינה פרנקל, דוד צור, דוד אזולאי, יושב ראש ועדת הפנים לשעבר שמלווה אותנו באמת ומלווה גם אותי באופן אישי.
מירי רגב: שנמצאים פה.
מירי רגב: תודה לכולם שהגעתם לפה היום, מנהלת הוועדה, יפה, שוש, חברי הוועדה.
מירי רגב: ותיכף יציגו פה את האנשים.
מירי רגב: אנחנו הגענו לכאן היום לעשות סיור.
מירי רגב: אנחנו פותחים בצורה רשמית סיור של ועדת הפנים והגנת הסביבה, סיור בקישון ולאחר מכן במיכל האמוניה.
מירי רגב: הסיור הזה הוא בהמשך למכתבה של שרון, מנכ"לית הרשות, כדי שנבוא ונלמד מה קורה כאן ונעמוד מקרוב על מה שקורה בקישון.
מירי רגב: הקישון מוכר לי, כדוברת צה"ל לשעבר, כשעסקנו מן הסתם בעבר עם קבוצה של לוחמים מחיל הים שתבעו את הקישון ואת מדינת ישראל על כך שקישרו בין הצלילות בקישון למחלת הסרטן.
מירי רגב: אני יודעת שיש עכשיו גם בג"צ נוסף של דייגים שנמצא בטיפול.
מירי רגב: הקישון של היום זה לא הקישון של אז.
מירי רגב: הקישון של אז היה קישון מזוהם, שאני לא יודעת באמת אם הוא הביא למחלות האלה או לא, את ההקשרים האלה בוודאי לא אנחנו נעשה כוועדה, היום הקישון הוא אחר, הוא קישון חי, הוא קישון שעשו בו הרבה מאוד עבודות, גם ברמה האקולוגית, רשות נחל הקישון, בראשותה של שרון ניסים, באמת קודם כל יישר כוח לך על העבודה, גם על הפרסים שקיבלת, על היכולות שלך לנהל את הרשות יחד עם החברים של הרשות ועם המשרד להגנת הסביבה.
מירי רגב: שרון, אנחנו נפתח עם סקירה קצרה שלך כדי להבין את הדרישות שלכם ולאחר מכן יתייחסו לזה הגורמים הרלוונטיים.
מירי רגב: תציגו מי האנשים שנמצאים פה, גם חברי הכנסת, מי נמצא פה, ואז נמשיך הלאה.
מירי רגב: (סבב נוכחות) משרד הפנים פה וזה חשוב לי מן הסתם בדיון הזה פה היום.
מירי רגב: שרון, הבמה שלך.
<שרון נסים: קודם כל, חברי ועדה נכבדים, יושבת הראש, ברכות לוועדה שבעיניי היא הוועדה החשובה ביותר בכנסת ואני לא אובייקטיבית- - -